Revista MUZICA Nr. 5 / 2022 


RECENZII 


Anton Pann - Personalitate complexă a 
muzicii si a culturii románesti 


Maria Dutu 


Anton Pann reprezintá o valoare incontestabilà a culturii 
românești. Personalitatea sa multiplă nu a fost relevată în 
întregul ei, Anton Pann intrând în conștiința oamenilor mai ales 

: prin creatiile sale literare. Cu 
timpul, cercetátorii s-au 
aplecat cu mai multă atenţie 


ANTON PANN asupra preocupărilor lui Anton 


E RA KN 
FEN 


VASILE VASILE 


PERSONALITATE COMPLEXĂ A MUZICII Pann și au descoperit în 
ȘI A CULTURII ROMÂNEȘTI acesta un veritabil muzician 
za d: care a avut o contribuţie 


decisivă la evoluția muzicii de 
cult românești, din prima 
jumătate a secolului al XIX- 
lea. Prin lucrarea sa 
fundamentală intitulată Bazul 
teoretic și practic... apărută în 
anul 1845, Anton Pann se 
dovedește a fi nu numai un 
desăvârșit cunoscător al muzicii bizantine ci și un pedagog 
care, prin ideile sale scrutează orizonturile Școlii active a 
secolului XX. 

La începutul secolului al XIX-lea, deslușirea scriiturii 
muzicii bizantine devenise foarte dificilă pentru cântăreții 
bisericești, deoarece se  înmulţiseră necontrolat semnele 
muzicale care aveau același efect. Ca urmare a acestui fapt, 
reforma hrisantică realizată în anul 1814, prin simplificarea 
semnelor muzicale, reprezintă o impulsionare a cântării 

bizantine de cult. Curánd, reforma hrisanticá se ráspándeste si 
in Tárile Románe. 

Anton Pann este una dintre personalitátile create de 
epocă. În primele două decenii ale secolului al XIX-lea, s-a 
familiarizat cu cântarea de strană citită după „sistima veche”. La 
începutul celui de-al treilea deceniu a luat cunoștință de 
simplificările reformei hrisantice, pe care le-a pus în practică în 
mod creativ. Cunoscător profund al limbii române și al 
folclorului muzical autohton, a fost omul potrivit pentru a realiza 
trecerea de la muzica de cult grecească la cea românească 
odată cu implementarea reformei hrisantice, ceea ce Anton 
Pann a numit, în mod sugestiv, procesul de ,románire". Prin 
stăruința sa, muzica de cult din Biserica noastră a avut 
continuitate și în același timp a căpătat un colorit autohton, 
credincioșii realizând comuniunea cu Dumnezeu într-un 
ambient muzical familiar, românii devenind cei dintâi dintre 
ortodocşi care înțeleg textul cântărilor liturgice. 

O contribuţie deosebită în cercetarea activităţii muzicale 
a lui Anton Pann a avut-o muzicologul Vasile Vasile, care a 
scris o amplă lucrare intitulată: Anton Pann — Personalitate 
complexă a muzicii și a culturii românești, volumul l'. 

În această lucrare, autorul reușește să pună în lumină 
latura muzicală a activităţii lui Anton Pann, cercetând repere 
biografice, documente inedite, stabilind reperele activității 
creatoare în domeniul muzicii bisericești, evocând activitatea 
psaltului și cântăreţului de lume, a teoreticianului muzicii 
bisericești, activitatea didactică și ideile pedagogice cuprinse, 
mai ales, în Bazul teoretic si practic..., cea de exighisire? si de 
románire? a cántárilor bisericesti. Totodatá, in lucrare sunt 


1 Vasile, Vasile, Anton Pann — Personalitate complexă a muzicii și a culturii 
românești, volumul I, București, 2017, Editura Academiei Române. 

2 exighisire - transcrierea cântărilor liturgice de sorginte bizantină, în acest 
caz însemnând trecerea din vechea notație cucuzeliană, extrem de 
complicată, la cea hrisantică, simplă si eficientă (n.a.). 

3 românire — termen care îi aparţine lui Anton Pann si care înseamnă 
traducerea și adaptarea textelor liturgice grecești precum și transformarea 
liniilor melodice liturgice, în rezonanță cu simtirea românească (n.a.). 

mentionate si cercetate cártile de muzicá bisericeascá ale lui 
Anton Pann, activitatea folcloristicá a acestuia precum Si 
sinuoasa si controversata naștere a imnului naţional 
„Deşteaptă-te române”. 

În agitata sa viaţă, i-a fost dat să înveţe pe lângă limba 
română și alte limbi: greacă, slavonă, bulgară și turcă, pe care 
și le-a însușit, nu în școli, ci din contactul cu diversele medii 
sociale în care s-a educat. Formaţia sa multiculturală a 
contribuit la conturarea personalității viitorului literat, muzician și 
pedagog. În devenirea sa intelectuală trebuie să menţionăm 
influența dascălilor Dionisie Fotino si Petru Efesiu, care au 
contribuit la desăvârșirea muzicală a lui Anton Pann. 

În lucrarea sa Anton Pann — Personalitate complexă a 
muzicii și a culturii românești, muzicologul Vasile Vasile descrie 
activitatea acestui personaj complex: „psalt, dascăl de 
psaltichie, teoretician al muzicii psaltice, editor, tipograf, 
culegător de melodii populare, alcătuitor de antologii muzicale 
și compozitor de creații liturgice dar si de cântece de lume, 
printre care se numără și melodia actualului imn naţional, o 
adevărată sinteză a muzicii bizantine și de factură corală 
apuseană”.! La întregirea imaginii de muzician a lui Anton Pann 
au contribuit, de-a lungul timpului, muzicologi de seamă, între 
care sunt amintiţi: Mihai Poslușnicu, George Breazul, Gheorghe 
Ciobanu, Zeno Vancea, Titus Moisescu etc. 

În privința creaţiilor muzicale bizantine, Anton Pann a 
dovedit un simt estetic deosebit, fiind adeptul unui stil simplu în 
compoziția și interpretarea muzicii de cult, idee care poate fi 
regăsită în întreaga sa creaţie muzicală. 

„Eu dar de multe gorgoane am fugit cât am putut 

Si am urmat cuviintei, peste reguli n-am trecut."2 

Între numeroasele cărţi ale lui Anton Pann, care contin 
semiografie muzicală bizantină conformă reformei hrisantice, 
amintim Noul Doxastar, care a văzut lumina tiparului în anul 


1 Vasile, Vasile, Anton Pann — Personalitate complexă a muzicii si a culturii 
românești, volumul I, București, 2017, Editura Academiei Române, p. 190. 

2 Anton, Pann — Heruvico Chinonicar...p. 6, citat folosit în Vasile, Vasile, 
Anton Pann — Personalitate complexă a muzicii si culturii românești, p. 200. 

1841 si Bazul teoretic si practic al muzicii bisericești sau 
Gramatica melodicá, apárut in anul 1845. 

De-a lungul timpului, cei care au cercetat viața, 
activitatea si creația lui Anton Pann, au minimalizat importanța 
activităţii acestuia în calitate de cântăreț de strană și de psalt. 
Încă din copilărie, a frecventat strana bisericii perfectionándu-si 
cântarea bisericească cu doi mari psalti greci: Petru Efesiu si 
Dionisie Fotino. „Tânărul psalt român se face îndată remarcat 
pentru calităţile sale, ceea ce a determinat numirea sa în 
comisia pentru traducerea cântărilor de cult în limba 
română (s. a.), în pofida faptului cá era foarte tânăr.” Strana 
multor biserici din București, Râmnicu Vâlcea, Brașov etc., a 
fost martora prezenţei lui Anton Pann. 

Studiul Bazului teoretic si practic al muzicii bisericești 
demonstrează calitatea deosebită a pedagogului, împletită cu 
cea a teoreticianului. În calitate de pedagog, Anton Pann se 
dovedește a fi vizionar, găsind metode de lucru cu grupele de 
elevi, care pot fi considerate moderne, depășind concepţia 
epocii în privința predării — în general — si a muzicii, în special. 
Latura sa de teoretician este remarcată în Bazul teoretic...: 
„nedepășită până astăzi, lucrarea reprezintă răspunsul său 
concret la o necesitate stringentă... în care subliniază lipsa unor 
asemenea cărți și nevoia de lucrări pentru iniţierea viitorilor 
cântăreţi de straná".? 

Biografii lui Pann nu au scăpat din vedere faptul că 
acesta era, ziua, o personalitate a stranei, iar noaptea, un 
cântăreț la petreceri cu prietenii, dovedindu-se a fi un depozitar 
al cântecelor de lume, pe care le-a transcris psaltic, pe această 
cale asigurându-le perenitatea. Totodată, trebuie să nu pierdem 
din vedere că profunda cunoaștere a repertoriului vocal 
românesc a contribuit la unduirea frazei muzicale de la strană, 
în așa fel încât să rezoneze cu obștea credincioasă, procesul 
de românire fiind unul de o complexitate deosebită, care implică 


1 Vasile, Vasile, Anton Pann — Personalitate complexă a muzicii si culturii 
românești, volumul l..., p. 231. 
? |dem, p. 240. 

o stápánire temeinicá a limbajului de cult, a notatiei muzicale 
cucuzeliene de dinaintea reformei hrisantice precum si intuirea 
specificitátii sufletului románesc care, cu ajutorul acestei muzici, 
trebuia sá realizeze comuniunea cu Dumnezeu. 

Multiplele preocupări antonpannesti se extind si în 
domeniul tipăririi unor lucrări muzicale proprii, despre care 
muzicologul Vasile Vasile afirmă că sunt „cărţi realizate, 
editate, tehnoredactate și tipărite de Anton Pann, cuprinzând și 
cea mai importantă parte a creaţiei sale, înțeleasă în formele 
cele mai diferite; traduceri, adaptări, tălmăciri, prescurtări, 
prelucrări şi creaţii originale relevă un spirit foarte deschis spre 
creaţia si creatorii contemporani, practic el imortalizând prin 
tipar multe din creaţiile epocii, care altfel s-ar fi pierdut".' 

Cu toate că valoarea cărţilor de cântări ale lui Anton 
Pann este incontestabilă, generaţiile care au urmat le-au pus în 
umbra creațiilor contemporanului Macarie leromonahul. 

Muzicologul Vasile Vasile are o observaţie remarcabilă 
faţă de pendulările cercetătorilor activităţii lui Pann: „pe măsură 
ce interesul pentru creaţia muzicală a lui Anton Pann se 
diminua - și din cauza scăderii interesului pentru muzica 
psaltică - creștea dimensiunea literatului care se bucură de 
numeroase reeditări, anul centenarului morţii sale, 1954, 
conjugând vechile preocupări pentru creaţia sa cu cele care-l 
revendicau în calitate de <scriitor al celor multi», deși se stie că 
el nu a avut în vedere printre cumpărătorii cărților sale, lumea 
țărănească, nestiutoare de carte la acea vreme”.? (s. a.) 

O altă latură a personalităţii lui Anton Pann este aceea 
de folclorist, culegând și transcriind melodii din vremea sa. Ar fi 
nedrept dacă am judeca cu criterii moderne, munca sa de 
folclorist muzical, el desfășurând în acest domeniu o activitate 
de pionierat, în epoca sa nefiind cunoscute principii care să-i 
călăuzească acest drum. 


1 Idem, p. 363. 
2 Idem, pag. 364. 

În domeniul literar, legătura lui Anton Pann cu folclorul 
se evidenţiază cel mai bine în proverbe, Povestea vorbei fiind 
cea mai inspirată creaţie a sa în acest sens. 

Lecturând paginile cărţii Anton Pann — personalitate 
complexă a muzicii si a culturii românești, volumul l, am 
constatat că încercarea muzicologului Vasile Vasile de a 
reconsidera adevărata dimensiune a lui Anton Pann, reprezintă 
o tentativă reușită de a arăta acest personaj drept „cea mai 
importantă personalitate culturală românească a primei jumătăţi 
a veacului său“.! 


SUMMARY 


Maria Duţu 


Anton Pann — A Complex Historical Figure of the Romanian 
music and culture 


A special contribution to the research of Anton Pann's musical 
activity was made by the musicologist Vasile Vasile who wrote 
a substantial work entitled: Anton Pann — A Complex Historical 
Figure of the Romanian music and culture, volume l. In this 
work, the author manages to highlight the musical side of Anton 
Pann's activity, X researching biographical landmarks, 
unpublished documents, establishing the landmarks of his 
creative side, evoking the activity of the psalt and the world 
singer, of the theorist of church music, the didactic activity and 
his pedagogical ideas. 


1 Idem, pag. 10. 

